recursal/SuperWikiNEXT-32B huggingface dataset:
En Lidl kjedebutikk i Nordfjord.
**Forretningskjeder** er gruppe av forretninger innenfor samme butikkjede som deler markedsprofil og forretningskonsept. Slike kjeder kan oppstå innen alle deler av bransjer og varegrupper, og både i business-to-business og business-to-consumer markeder. Slike eksempler er Bilka, Fakta, Shell og restaurantkjeden McDonald's. I 2005 ble verdens største detaljhandelskjede, Walmart, verdens største selskap basert på bruttosalg.

Idéen med forretningskjeder
---------------------------

Den grunnleggende idéen med forretningskjeder er stordriftsfordeler. Man ønsker å oppnå en synergieffekt på flere nivåer. Det gjelder primært hensynet til markedsføring og innkjøp hvor det siste er spesielt viktig for lavprisforretninger. Det kan også være andre fordeler med en forretningskjede, som utdannelse, produktkunnskap og produktsortiment.

Forskjellige eierkonsepter
--------------------------

En forretningskjede kan være oppbygget på forskjellige måter, alt etter eierforholdene:

* **Kapitalkjede** – sentral eier som eier alle forretninger
* **Frivillig kjede** – selvstendige lokale næringsdrivende som går sammen i et samarbeid
* **Franchisekjede** – enkeltpersoner kjøper retten til å drive en forretning med et bestemt konsept

En forretning kan også godt være en blanding av kapitalkjede og franchisekjede.

Referanser
----------

1. ↑   «forretningskjede», *NAOB*
2. ↑   «Wal-Mart Stores on the Forbes Global 2000 List», *Forbes*

Eksterne lenker
---------------

* (en) Chain stores – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL
 |
En hel chiliagon er ikke synlig forskjellig fra en sirkel. Den nederste delen av en chiliagon, forstørret 200 ganger, med kantene merket.
I geometri er en **chiliagon** en polygon med 1000 sider. Hver vinkel i en likesidet chiliagon er 179,64°.

René Descartes brukte chiliagon som et eksempel i sin sjette meditasjon for å demonstrere forskjellen mellom ren intellektualisering og forestilling. Han sa at ved å forestille seg en chiliagon ville bildet som ble produsert ikke være så klart og distinkt som det bildet som skapes når man forstiller seg en trekant. Det er også forskjellig fra en myriagon. Selv om man forstår hva en chiliagon er, på samme måte som man forstår hva en trekant er. Derfor må forestillingen være på ett eller annet vis forskjellig fra intellektet hevder Descartes.

| * v
* d
* r
Polygoner |
| --- |
| Trekanter | Rettvinklet **·** Likesidet **·** Likebeint |
| Firkanter | Kvadrat **·** Rektangel **·** Rombe **·** Parallellogram **·** Trapes **·** Drage |
| Regulære former | Trekant • Firkant • Pentagon • Heksagon • Heptagon • Oktogon • Enneagon • Dekagon • Hendekagon • Dodekagon • Triskaidekagon • Tetradekagon • Pentadekagon • Heksadekagon • Heptadekagon • Oktadekagon • Enneadekagon • Icosagon • Chiliagon • Myriagon  |
| Stjerneformer | Pentagram **·** Heksagram |
| Mål | Lengde **·** Bredde **·** Grunnlinje **·** Høyde **·** Diagonal **·** Areal **·** Omkrets |
| Artikkelen inngår i serien om
**Samfunnsøkonomi** |
| --- |
| Samfunnsøkonomi |
| **Generelle kategorier** |
| Mikroøkonomi  **·** Makroøkonomi  Økonomisk idehistorie  Heterodoks økonomi |
| **Metoder** |
| Matematikk  **·** Statistikk  Økonometri  Spillteori  **·** Eksperimenter |
| **Emner** |
| Monetær økonomi  Internasjonal økonomi  Finansiell økonomi  Offentlig økonomi  Helse  **·** Utdanning  **·** Velferd  Arbeidsmarked  **·** Demografi 
Jus og økonomi  Næringsøkonomi  Økonomisk historie  Utviklingsøkonomi  **·** Vekst 
Økonomiske systemer  Ressursøkonomi  Miljøøkonomi  Urban  **·** Rural |
| **Lister** |
| Tidsskrifter  Nobelprisvinnere  |

**Atferdsøkonomi** (engelsk *behavioral economics*) er en vitenskap som studerer hvordan individer foretar økonomiske beslutninger i praksis. Fagfeltet er en krysning av psykologi og mikroøkonomi. Ved bruk av eksperimentell metode, utfordrer atferdsøkonomien standard økonomisk teori, som antar at et individ er fullkomment rasjonelt, har ubegrenset selvkontroll og er utelukkende egeninteressert.

En tidlig pioner i fagfeltet var Herbert Simons forskning på beslutningsteori og begrenset rasjonalitet. Faget fikk større oppmerksomhet da psykologen Daniel Kahneman fikk Nobels minnepris i økonomi i 2002 for forskning han hadde gjort på 90-tallet sammen med Amos Tversky. 

Ettersom faget har praktisk anvendelse i markedsføring, salg og investeringer, har populærvitenskapelige og selvhjelpsbøker om faget oppnådd relativt høye salgstall til fagbøker å være. Blant de mestselgende forfattere innen atferdsøkonomi er den israelske psykologen Dan Ariely. I 2008 utgav Richard H. Thaler og Cass R. Sunstein den bestselgende boka *Nudge*, som forsøkte å omsette innsikter fra atferdsøkonomien til praktiske tips for å påvirke folk til å foreta mer rasjonelle beslutninger ved hjelp av «dulting». Denne formen for anvendt atferdsøkonomi ble omtalt som «mykpaternalisme» fordi den gav oppskrift for hvordan myndigheter effektivt kan påvirke innbyggernes valg uten bruk av tvangsmidler som lovregulering eller skatter. I Storbritannia ble det etablert en egen atferdsøkonomisk senter direkte underlagt statsministerens kontor.[]

En annen årsak til at faget har hatt et oppsving er at siste finanskrise til en viss grad har diskreditert teorier som bygger på markedseffisiens og rasjonelle aktører, slik at mange økonomer har forsøkt å forbedre modellene sine ved hjelp av psykologiske teorier.

Referanser
----------

1. ↑  Richard H. Thaler og Cass R. Sunstein *Nudge: Improving Decisions about Health, Wealth, and Happiness*
2. ↑  Cass R. Sunstein Nudging: A Very Short Guide

Litteratur
----------

* Daniel Kahneman *Tenke, fort og langsomt* (orig.tittel: *Thinking, fast and slow*), norsk utgave 2012 ISBN 9788253035529

Eksterne lenker
---------------

* Vidar Ringstad *Kognitiv psykologi og atferdsøkonomi Arkivert 8. august 2014 hos Wayback Machine.* Samfunnsøkonomen nr 7 2013
* Minerva *Økonomen som terapeut[*død lenke*]* av Ellen K. Nyhus 25. september 2009

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** NDL **·** NKC
 |
**Kirsten Lee** (født *Damgaard Hansen* 15. desember 1941 i Ribe) er en dansk lege og politiker fra Radikale Venstre som bl.a. har representert partiet på Folketinget og som regionsrådsmedlem i Region Hovedstaden.

Lee ble utdannet spesiallege i barnesykdommer fra Boston University i 1972 og senere dr.med. på en disputat om hjerneskader hos unge alkoholikere. Hun giftet seg i USA, men ekteskapet med Harry Lee holdt ikke, og hun vendte derfor tilbake til Danmark. Her ble hun spesiallege på barneavdelingen ved Hillerød Centralsygehus og i 1986 overlege samme sted. Hun var fra 1990 administrerende overlege frem til hun i 1998 ble direktør for Finsencentret på Rigshospitalet. Senere ble hun sjef for Folkesundhed København. Hun gikk av med pensjon i 2007.

Hennes politiske karriere begynte i Folketinget hvor hun ble innvalgt i 1987 og satt frem til 1990, men siden 2005 har hun vært gruppeformann og formann for helsekoordinasjonsutvalget i Region Hovedstaden. Fra 2010 til 2011 var hun formann for regionens kvalitetsutvalg. Hun sluttet som regionsrådsmedlem i 2013.

Ut over å være deltaker i den helsepolitiske debatten har Kirsten Lee hatt flere styreposter, bl.a. som formann for Sund By Netværket og styremedlem i German Marshall Found of the United States. Hun har også vært formann for Udvalget om Børns Dagligdag (1987-1988), formann for Kvindernes Internationale Ligestillingsudvalg (1988-1996) og medlem av Færdselssikkerhedskommissionen (1988–1995).

I 1987 ble hun kåret til *Årets Børneven*, og i 1994 mottok hun Tagea Brandts Rejselegat.

Kirsten Lee ble gift for andre gang i 1984, med politikeren Niels Helveg Petersen. Paret har tre barn sammen.

Referanser
----------

1. ↑   oppført som Kirsten LEE, pace.coe.int[Hentet fra Wikidata]
2. ↑  Hansen, John Broby (2. mars 2012). «Kirsten Lee stopper». Besøkt 3. juni 2017.

Eksterne lenker
---------------

* Kirsten Lees side på radikale.net Arkivert 29. oktober 2012 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |
Athabasca Valles viser kilden til sitt vann, Cerebus Fossae. Merk de strømformede øyene som viser retningen på flommen mot syd.
**Athabasca Valles** er en flomkanal på Mars, skåret inn i overflaten av en katastrofal flom. Det er en av de yngste kjente av disse strukturene, trolig dannet i nyere geologisk fortid på Mars. Flommen produserte karakteristiske «tåredråpe»-landformer lignende de som finnes i Channeled Scablands i USA, på jorden. Det er antatt at disse landformene ble dannet som avsetningsprosesser hvor flomvannet avga sedimenter bak motstandsdyktig berggrunn og kratre. Kilden til flomvannet er antatt å være Cerberus Fossae ved 10° N and 157° E. Grunnvann kan ha blitt fanget under en kryosfære som ble brutt da fossaen ble dannet.

Referanser
----------

1. ↑  Hydraulic modelling of Athabasca Vallis, Mars / Modelisation hydraulique de Athabasca Vallis, Mars[*død lenke*]
2. ↑  Mars Global Surveyor MOC2-322 Release
3. 1 2
4. ↑  Michael H. Carr (2006). *The surface of Mars*. Cambridge University Press. ISBN 9780521872010. Besøkt 24. august 2011.
5. ↑  Carr, M. 1979. Formation of martian flood features by release of water from confined aquifers. J. Geophys. Res. 84: 2995-3007.
6. ↑  Hanna, J. and R. Phillips. 2005. Tectonic pressurization of aquifers in the formation of Mangala and Athabasca Valles on Mars. LPSC XXXVI. Abstract 2261.

Portal: Astronomi
Gǔlǎo ròu: Svinekjøtt i sursøt saus
**Gulaorou** (kinesisk: 古老肉; pinyin: *Gǔ lǎo ròu*), også kjent som fritert svinekjøtt i sursøt saus (jfr. engelsk: *sweet and sour pork*), er en kinesisk rett som er svært populær i det kantonesiske kjøkken og som også finnes på menyen i de fleste kinarestauranter utenfor Kina. Retten skal ha blitt utviklet fra den eldre jiangsuretten svinekjøtt i sukker- og eddiksaus (糖醋里脊; *táng cù lǐ jǐ*).[]

Opphav
------

Retten har sitt opphav i Guangdong på 1700-tallet, eventuelt tidligere.[] Dokumenter viser at den kjente familien Long i Shunde-distriktet benyttet sursøt saus til svinekjøtt for å teste sine kokkers kulinariske ferdigheter.[] Retten spredte seg til Nord-Amerika tidlig på 1900-tallet da kinesiske immigrantarbeidere gikk over fra gruve- og jernbanearbeide til matlaging.[]

Opprinnelsen til den amerikanske retten *chop suey*, flesk i sursøt saus, er omstridt.

Referanser
----------

1. ↑  Chan Mun-yan, The Source of Cantonese Cuisine, Food and Drink World Publications Co, Hong Kong, 1988

|  |  |
| --- | --- |
| Oppslagsverk/autoritetsdata | TasteAtlas
 |
En flaske Cutty Sark med tilhørende kasse.
*For klipperskipet* Cutty Sark*, nå i tørrdokk i Greenwich, se «Cutty Sark».*
**Cutty Sark** er skotsk blended whisky som eies av *Berry Brothers & Rudd*. Cutty Sark er en serie blandede scotch whisky som produseres av Edrington Public Limited Company i Glasgow, hvis hovedkontor er mindre enn 10 miles fra tilblivelsesstedet for det berømte klipperskipet «Cutty Sark».[] Whiskyen ble skapt den 20. mars 1923, men blandingens opprinnelse anses å være The Glenrotes destilleri i Speyside-regionen i Skottland.[] Navnet kommer fra klipperskipet bygd i River Clyde, hvis navn kommer fra den skotske språktermen cutty-sark, som nevnes i det berømte diktet av Robert Burns, «*Tam o'Shanter*». 

Tegningen av «Cutty Sark» på etiketten til whiskyflaskene er et verk av den svenske kunstnere Carl Georg August Wallin.[] Han var marinemalere og sjømann.. Denne tegningen har vært på etiketten på whiskyflaskene siden 1955.

Eksterne lenker
---------------

* Hjemmeside
***Acetes japonicus*** er en rekeart. 

Hannene har en lengde på 11–24 mm og hunnene 15–30 mm. Den lever på eller rett over bløt bunn i havet på grunt vann. Utbredelsen omfatter det vestlige indopasifiske området fra vestkysten av India til Korea, Japan, Kina og Indonesia. 

Den fiskes i hele utbredelsesområdet og er den rekearten med størst fangst i hele verden. I 2011 var den globale fangsten 550 297 tonn. Det skilles ofte ikke mellom de ulike *Acetes*-artene. Det meste av fangsten blir tørket, saltet og fermentert for å brukes i produksjon av rekepasta.

Eksterne lenker
---------------

* (en) *Acetes japonicus* – oversikt og omtale av artene i WORMS-databasen Rediger på Wikidata

* (en) *Acetes japonicus* i Global Biodiversity Information Facility Rediger på Wikidata

* (en) *Acetes japonicus* hos ITIS Rediger på Wikidata

* (en) *Acetes japonicus* hos NCBI Rediger på Wikidata

* (en) *Kategori:Acetes japonicus* – bilder, video eller lyd på Wikimedia Commons Rediger på Wikidata

Tørking av rekepasta i Hongkong
* *Acetes japonicus* i FAO FishFinder
**Gulak Jacobsen** (født 15. desember 1870 på Kirkja, død 15. februar 1953 i Hvalba) var en færøysk luthersk prest, lærer og dikter, særlig kjent for nasjonalromantiske sangen «Langt burt frá øðrum londum».

Han var sønn av kongsbonde Jacob Poulsen og Malene Olavsdatter på Fugloy. Læreren på øya, Símun Mikkjal Zachariasen, la merke til guttens evner, og gav ham privatundervisning i tillegg til den vanlige skolegangen. Han begynte på lærerseminaret i Tórshavn og ble hjelpelærer for C.L. Johannesen. Etter lærerprøven fikk han en lærerstilling i Kirkjubøur. Senere drog han til Danmark, hvor han tok studentereksamen og i 1908 teologisk embedseksamen ved Københavns Universitet. I 1901 var Jacobsen, A.C. Evensen, Jákup Dahl og J.H.O. Djurhuus blant de færøyske studentene som stiftet litteraturforeningen Grani.

Gulak Jacobsen var kapellan hos prost Fríðrikur Petersen på Nes, mens denne var landstingsmann, før han i 1911 ble sogneprest i Hvalba. Han var også konstituert som prost på Færøyene fra Jákup Dahl døde i juni 1944 til Jákup Joensen ble utnevnt i oktober 1946. Han talte godt engelsk og holdt egne prekener for de britiske okkupasjonsstyrkene på Færøyene flere ganger under krigen. Gulak Jacobsen tok avskjed som sogneprest i 1947.

Han giftet seg i 1912 med Maren Johannesen.

Han ble utnevnt til ridder av Dannebrogordenen og tildelt Dannebrogordenens hederstegn.

Referanser
----------

1. 1 2 3 4 5 6  Zachariasen, Louis (19. februar 1953). «Fyrrv. próstur Gullak Jacobsen deyður». *Tingakrossur* **(færøysk)**: 1.
2. 1 2 3 4  «Pastor Gullak Jacobsen deyður». *Føroyatíðindi* **(færøysk)**: 1. 21. februar 1953.
3. ↑  «Andreas Christian Evensen (1874–1917)». snar.fo. Arkivert fra originalen 25. august 2018. Besøkt 25. august 2018.
4. ↑  Jacobsen, Ásbjørn (2. januar 2013). «Eingin próstagarður burturav» **(færøysk)**. kristin.fo. Arkivert fra originalen 4. mars 2016.

Portaler: Litteratur | Færøyene
Acela Express tog i New Haven
**Acela Express** er et høyhastighetstog som opereres av Amtrak langs Nordøstkorridoren i USA. Den betjener den 734 kilometer lange strekningen fra Boston via New York og Philadelphia til Washington D.C. på syv timer. Tjenesten har 20 åtte-vognstog bygd av Bombardier Transportation og Alstom og opererer i hastigheter opp til 240 km/t, med en gjennomsnittsfart på 116 km/t. Mellom New York og Washington (360 km) er gjennomsnittsfarten med 6 stopp på opptil 133 km/t, noe som er det høyeste for noe tog i USA.[]

Acela Express kom på skinnene i 2000. Det erstattet Metroliner-togene, som ble faset ut i 2006 etter 37 års tjeneste. På strekningen New York-Washington har Acela Express klart å kapre minst like mange reisende som flyet (noe som er enestående i USA), mens markedsandelen mellom New York og Boston – hvor togene går tregere fordi skinnegangen er dårligere – er 37 %.[]

Referanser
----------

1. ↑  «Acela Train | Amtrak». *www.amtrak.com* **(engelsk)**. Besøkt 19. november 2022.
2. ↑  «FY 2020 Company Profile For the Period October 1, 2019 - September 30, 2020» (PDF). *amtrak.com*. Amtrak. 2020. s. 5. Besøkt 19. november 2022.

Eksterne lenker
---------------

* (en) Offisielt nettsted Rediger på Wikidata

* (en) Acela Express – kategori av bilder, video eller lyd på Commons Rediger på Wikidata
* (en) TGV Pages: Acela Express

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Limnephilus nigricens*** er en vårflue (Trichoptera), i familien Limnephilidae. Den er en av de vanlige vårfluene og lever i og ved stillestående små vann. Utbredelsen er nord for Alpene i Europa.

Utseende
--------

*Limnephilus nigricens* er lyst gul brun, kroppen er 12-18 millimeter lang, det vil si at den er en av de største artene i Norge. Nymfene (larvene) er opptil 20 millimeter lange og lever i ferskvann. De voksne lever ikke langt fra vannet de vokser opp i.

Levevis
-------

*Limnephilus nigricens* finnes i flere typer stillestående ferskvann, ofte på sandbunn. De voksne flyr i nesten hele sommeren, fra mai til november.

Larvene lever beskyttet i et rørformet hus lagd av partikler fra bunnmaterialet, som sandkorn, små trepinner eller plantestengler og sneglehus. Disse spunnet sammen med en spinntråd. De lever av små partikler av organisk materiale, det vil si døde planterester.

Litteratur
----------

* Solem, J.O. og Andersen, T. (1996) Trichoptera, Vårfluer. Side 172-180 i: Aagaard, K. og Dolmen, D. (red.): Limnofauna norvegica. Tapir, Trondheim. ISBN 82-519-1214-8

Eksterne lenker
---------------

* (en) *Limnephilus nigriceps* i Encyclopedia of Life Rediger på Wikidata

* (en) *Limnephilus nigriceps* i Global Biodiversity Information Facility Rediger på Wikidata

* (no) *Limnephilus nigriceps* hos Artsdatabanken Rediger på Wikidata

* (sv) *Limnephilus nigriceps* hos Dyntaxa Rediger på Wikidata

* (en) *Limnephilus nigriceps* hos Fauna Europaea Rediger på Wikidata

* (en) *Limnephilus nigriceps* hos ITIS Rediger på Wikidata

* (en) *Limnephilus nigriceps* hos NCBI Rediger på Wikidata

* (en) *Kategori:Limnephilus nigriceps* – bilder, video eller lyd på Wikimedia Commons Rediger på Wikidata
* Fauna Europaea, utbredelsesdatabase over europeiske dyr
***Acer laurinum*** er en lønneart fra Sørøst-Asia.

Den er et eviggrønt tre som vanligvis blir opptil 30 m høyt, mer sjelden 48 m. Barken er grå. Bladene er lansettformede til eggformede, 9–15 cm lange og 3–8 cm brede. Undersiden har et vokslag og en hvitaktig eller lys blågrå farge, mens oversiden er blank og mørkegrønn. Bladgrunnen er avrundet eller kileformet, og bladranden er hel.

Trærne har som regel tvekjønnede og rene hannblomster på ulike planter (androdiøci), men kan også ha tvekjønnede og rene hannblomster på samme plante (andromonøci). Blomsterstandene er 2,5–10 cm lange og sitter i bladhjørnene til blad som er falt av. Blomstene er lysegule med 5 begerblad, 5 kronblad og som regel 8–12 pollenbærere. Fruktene er brungule, 4–7 cm lange og 2–3 cm brede samaraer som sitter parvis i en spiss vinkel. I Kina blomstrer trærne i juni–september, og frukten er moden i september–desember.

*Acer laurinum* vokser spredt i eviggrønn skog 700–2500 moh. Arten er utbredt i Sør-Kina (sørvestlige Guangxi, Hainan, sørøstlige Tibet, nordvestlige og sørlige Yunnan), Kambodsja, sørlige India, Indonesia, Laos, Malaysia, Myanmar, Filippinene, Thailand og Vietnam. Den er den eneste egentlig tropiske lønnearten, og den eneste som naturlig vokser sør for ekvator på Sumatra, Java og De små Sundaøyer.

Litteratur
----------

* «*Acer laurinum*». *Flora of China*. Besøkt 1. september 2019.
* A.J. Harris m.fl. (2017). «On merging *Acer* sections *Rubra* and *Hyptiocarpa*: molecular and morphological evidence». *PhytoKeys*. 86: 9–42. ISSN 1314-2003. PMC 5624197 Åpent tilgjengelig. PMID 29033667. doi:10.3897/phytokeys.86.13532.

Eksterne lenker
---------------

* (en) *Acer laurinum* i Global Biodiversity Information Facility Rediger på Wikidata

* (en) *Acer laurinum* hos NCBI Rediger på Wikidata

* (en) *Acer laurinum* hos The International Plant Names Index Rediger på Wikidata

* (en) *Acer laurinum* hos Tropicos Rediger på Wikidata

* *Acer laurinum* – detaljert informasjon på Wikispecies Rediger på Wikidata
**Kabu** er et kortspill der spillerne konkurrerer om å ende opp med lavest poengsum etter et forhåndsbestemt antall runder.

Kortenes verdi
--------------

* Ess: 1
* Røde konger: -1
* Alle andre bildekort: 10
* Tallkort har lik verdi som på kortet

Kortenes funksjoner
-------------------

Noen kort har spesielle funksjoner.

Regler
------

Hver spiller deles ut et forhåndsbestemt antall kort i partall. Kortene legges på bordet med baksiden opp, og fordeles med likt antall over to rekker. Normalt deles det ut enten fire eller seks kort.

Når kortene er utdelt får hver spiller se på halvparten av kortene sine, før de legges tilbake med baksiden opp. Spillet er offisielt i gang når spillerne har sett på halvparten av kortene og har erklært seg for klare. Bunken med kort ligger midt på bordet og et kort snus deretter for å «kickstarte» spillet

Den første spilleren starter ved å trekke et kort enten fra kortstokken eller fra bunken ved siden av, der spillets første kort ble lagt. Alle spillere kan velge å enten ta inn kortet fra kortstokken eller bunken ved siden av. Spilleren har så valget om å bytte ut ett av sine kort med det nye kortet, eller legge det med riktig side opp ved siden av kortstokken.

Har man samme kort som snus fra kortstokken eller bunken ved siden av, kan det legges i bunken. Har en annen spiller det samme kortet, men er treigere enn motspilleren på å legge ut, får ikke denne spilleren legge ut sitt kort. Spilleren som var raskest kan derimot ta motstanderens kort og legge dette ut hvis spilleren vet hva motstanderens kort er.

Runden avsluttes når en spiller mener han/hun/hen/det sitter med en følelse av å ha lavest poengsum. Da sier spilleren «Kabu» når det er spillerens tur. Da låses spillerens kort, og motstanderne har ikke mulighet til å bytte eller ta kort fra denne spilleren. De andre spillerne har da en runde på seg til å forbedre egen poengsum før kortene snus og poengsum telles.

Dersom spilleren som sa «Kabu» hadde lavest poengsum får spilleren -15 poeng + summen av kortene spilleren satt igjen med. Har noen andre spillere lik poengsum eller lavere vil spilleren som sa «Kabu» få 15 plusspoeng istedenfor 15 minuspoeng i tillegg til de gjenværende kortenes verdi.

Straffekort
-----------

Straffekort tildeles spillere som:

* trekker kort fra bunken utenom tur
* legger ut/trekker opp feil kort (gjelder både egne og andres)
* bruker begge hender til å legge ut kort (dette gjøres med formål om å minske tiden motstander kan kapitulere)
* bruker feil funksjon på kort trukket fra bunken

Referanser
----------
Hovedkontor i Frankfurt am Main, Braubachstrasse.
**Börsenverein des Deutschen Buchhandels** (norsk: *Børsforeningen for den tyske bokhandel eller -bransje*) er en medlemsorganisasjon for bokbransjen i Tyskland, med hovedkontor i Frankfurt am Main. Organisasjonen har historiske røtter tilbake til 1825 i Leipzig. *Börsenverein* organiserer både forlag, grossister, detaljistbokhandlere og antikvariater. Foreningen arrangerer bokmessen i Frankfurt og utdeler De tyske bokhandlernes fredspris.

Börsenverein oppfatter seg som talerør for hele bokbransjen, og arbeider mot det offentlige og overfor politiske organer. Den arbeider for medlemmenes interesser i spørsmål om prisregulering på bøker, en rettferdig opphavsrett og for rettighetene til de små og mellomstore private næringsdrivende, i Tyskland ofte kalt Mittelstand.

Foreningen organiserer ca. 5000 personer og virksomheter i den tyske bokbransjen.

Historie
--------

Börsenverein der Deutschen Buchhändler zu Leipzig ble grunnlagt i 1825, med 101 bokhandlere og forleggere i Leipzig. Navnet ble hentet fra den bokhandlerbørsen (tysk: Börse) som ble grunnlagt i Leipzig i 1792.

Foreningen tok i begynnelsen av 1900-tallet initiativet til etableringen av forløperorganisasjonen til Deutsche Nationalbibliothek.

Etter den andre verdenskrigen ble Leipzig liggende i den sovjetiske okkupasjonssonen, og senere i DDR. I Vest-Tyskland ble det etablert en tilsvarende organisasjon, og denne fikk i 1955 navnet Börsenverein des Deutschen Buchhandels. Etter Tysklands gjenforening, ble Leipziger Börsenverein der Deutschen Buchhändler i 1991, opptatt i Börsenverein der Deutschen Buchhändler.

Referanser
----------

1. ↑  «Der Börsenverein des Deutschen Buchhandels e.V.». *www.boersenverein.de* **(tysk)**. Besøkt 26. april 2017.
2. 1 2 3  Loh-Kliesch, André. «Börsenverein der Deutschen Buchhändler». *www.leipzig-lexikon.de* **(tysk)**. Besøkt 27. april 2017.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE
 |

Portaler: Tyskland | Litteratur
En annonse fra Kabul Bank
**Kabul Bank** er den største forretningsbanken i Afghanistan. Etter å ha åpnet 27. juni 2004 har den private banken blitt markedsleder når det gjelder næringsvirksomhet, antall avdelingskontorer, kundemasse, ansatte etc. Det er den banken som foretrekkes av størsteparten av den afghanske befolkningen. Banken har hovedkontor i Kabul. Bankens styreformann er Sher Khan Farnood. Banken drives av fremstående bankfolk fra Pakistan og India. I likhet med alle andre banker i landet er Kabul Bank under oppsyn av Da Afghanistan Bank, Afghanistans sentralbank.
I løpet av kort tid har Kabul Bank økt antallet avdelingskontorer til 43 i 19 provinser. Banken har 22 filialer i Kabul og 21 filialer i 18 andre provinser. Banken ser etter rask vekst og etterspørsel og vil ganske snart åpne flere filialer og dekke alle provinsene.

Kabul Bank er forbindet med hele verden gjennom SWIFT-nettverket som muliggjør rask pengeoverføring for kundene. Banken har samarbeidsavtaler med syv internasjonale banker i Tyskland, Kina, Iran, Tadsjikistan, Saudi-Arabia og India. Banken fungerer også som den viktigste representanten for Western Union i Afghanistan, og står for 85 % av sistnevntes totale migrantoverføringer.

Kabul Bank ble i 2012 rystet av avsløringer om massiv korrupsjon og bedragerier som er blitt beskrevet som en gigantisk ponzi-svindel.

Referanser
----------

1. ↑  Afghan finance minister admits doubts over Kabul Bank's missing $1bn The Guardian
2. ↑  Slik stjeler utro tjenere fra fellesskapet Arkivert 25. februar 2014 hos Wayback Machine. Bistandsaktuelt

Eksterne lenker
---------------

* (en) Kabul Banks offisielle hjemmeside

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Branko Tsrvenkovski** (født 12. oktober 1962 i Sarajevo, Bosnia-Hercegovina) er en makedonsk politiker. Han representerer Den sosialdemokratiske alliansen. Tsrvenkovski var fra 2004 til 2009 Republikken Makedonias president.

Tsrvenkovski er utdannet innen informasjonsteknologi og automasjon fra Universitetet i Skopje. Han startet sin nasjonale politiske karriere i 1990 da han ble valgt inn i nasjonalforsamlingen i det første flerpartivalget. I 1991 ble han valgt til president i det sosialdemokratiske partiet.

Tsrvenkovski har vært statsminister to ganger, 1992–1998 og 2002–2004. I perioden han ikke var statsminister, 1998–2002, har Tsrvenkovski vært parlamentsmedlem og opposisjonsleder. Han stilte til valg som president i 2004 etter at president Boris Trajkovski døde i en flyulykke. Han ble innsatt som president 28. mai 2004. 

Branko Tsrvenkovski er gift med Jasmina Tsrvenkovska. Paret har to barn.

Referanser
----------

1. ↑   Munzinger Personen, oppført som Branko Crvenkovski, Munzinger IBA 00000024250, besøkt 9. oktober 2017[Hentet fra Wikidata]
2. ↑   Brockhaus Enzyklopädie, oppført som Branko Crvenkovski, Brockhaus Online-Enzyklopädie-id crvenkovski-branko[Hentet fra Wikidata]

Eksterne lenker
---------------

* Biografi fra presidentens nettsted

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** Munzinger (iba)
 |
Den karolingiske klosterplan over St. Gallen er den eldste overleverte arkitekttegning i den vestlige verden. Reichenau, 819 eller rundt 827/830, St. Gallen, Stiftsbibliothek, Sign. Cod. Sang. 1092.
**Craloh** (død 26. februar 958 i Herisau) var en katolsk prest. Fra 942 til sin død i 958 var han abbed for benediktinerklosteret St. Gallen nord i det som i dag er Sveits. Under hans abbedstd ble for første gang en mot-abbed valgt til klosteret.

Liv og virke
------------

### Bakgrunn

Craloh var den kjødelige bror til sin forgjenger som abbed Thieto. Det kan antas, ut i fra det at Craloh ikke er nevnt i munkefortegnelsen i 895, ikke trådte inn i klosteret før dette tidspunkt.

### Benediktinermunk

Man har ingen belegg for alle oppgaver han kann ha hatt, men i en urkunde fra 27. oktober 920 nevnes han som skriver. Ut over dette er intet visst. 

### Abbed

Han ble valgt til abbed 31. mai 942, noe som fremgår av professboken. I en urkunde av 12. juni 947 nevnes han som abbed når Otto I innrømmer mynt- og markedsrett til Rorschach.

### Virke

Cralohs hovedoppgave må betraktes som vanskelig. Han måtte gjenoppbygge klosteret etter at det hadde brent med og bløitt ødelagt i 937. Åtte godstransaksjoner til klosteret St. Gallen mellom 948 og 957 bærer vitnesbyrd om en viss suksess i økonomisk henseende. Hans urokkelige strenghet i gjeninnføringen av klosterdisiplinen førte til indre spenninger i klosteret. En del av hans reformer i 945 gikk ut på en fornyelse av bønneforbrødringen med klosteret Reichenau.

I året 953/54 kom det til et åpent brudd mellom abbed Craloh og konventet da Liudolf av Schwaben innledet sitt opprør mot Otto I. For det store flertall blant munkene holdt med Liudolf, mens Craloh tok parti med Otto I. Under oppstanden flyktet Craloh til Ottos hoff. 

Etter at oppstanden var slått ned, vendte han tilbake til klosteret. Men i mellomtiden hadde Anno regjert klosteret; han var blitt valgt til mot-abbed av munkene. Men han døde noe før Liudolfs opprør var alått ned, og da Craloh kom tilbake befant klosteret seg under munken Viktors ledelse, og ville gjøre motstand mot den gamle abbed. Biskop Ulrich av Augsburg klarte å forsone konventet med abbed Craloh. Men abbeden forspilte imidslertid sitt tillitsforhold til munkene da han sendte hærfolk etter Viktor dor å blinde ham under hans flykt til sine slektninger. 

Deretter slo Craloh seg ned på hlosterets gods i Herisau, og der døde han.

Litteratur
----------

* Anton Gössi. *Kurzbiographien der Äbte*. St. Gallen. s. 114.

Referanser
----------

1. ↑  Rudolf Schieffer: *Bischöfliche und monastische Caritas im Mittelalter.* I: Christoph Stiegemann (utg.): *Caritas. Nächstenliebe von den frühen Christen bis zur Gegenwart. Katalog zur Ausstellung im Erzbischöflichen Diözesanmuseum Paderborn.* Petersberg 2015, s. 138–145, her: S. 144.

Eksterne lenker
---------------

* (de) Magdalen Bless-Grabher: «Craloh» i *Historisches Lexikon der Schweiz*

|  |  |
| --- | --- |
| Oppslagsverk/autoritetsdata | HDS
 |
**Lauritz Abrahamsen** (født 22. juli 1916, død 20. april 2008) var en norsk fotballspiller fra Stavanger. Abrahamsen ble en backlegende som spilte i Viking Fotballklubb i perioden 1934–1954. 

Lauritz Abrahamsen spilte 374 A-kamper for Viking i sin lange fotballkarriere og innehar den rekorden for flest kamper uten mål som utespiller i klubben. Han debuterte for de mørkeblå i 1934 og fikk spille fast som back i forsvarsrekken i fra 1935. I tiden før krigen, mellom 1934 og 1940, spilte han hele 129 kamper for Viking. I okkupasjonstiden ble det ikke spilt offisielle kamper, men Abrahamsen fortsatte sin Viking-karriere da freen kom i 1945. Karrierens høydepunkt var nok da han ble cupmester med Viking, historiens første norgesmesterskap for klubben, etter 2-1-seieren over Lillestrøm på Ullevaal 1953. Abrahamsen la opp som fotballspiller i 1954 etter 20 år i klubben, men hadde i ettertid en rekke verv i Viking. Han mottok fortjenestemedalje fra klubben i 1953 og 20 års aktiv-medalje i 1955. I 2001 ble han Æresmedlem i Viking. Den tidligere Viking-spilleren gikk bort nær 92 år gammel søndag 20. april 2008 og han ble æret med ett minutts stillhet på Viking Stadion foran oppgjøret mot Vålerenga uken etter.

Eksterne lenker
---------------

* Spillerproofil på viking-fk.no[*død lenke*]
* Artikkel i Stavanger Aftenblad
***Crambelea*** er en slekt biller som tilhører familiegruppen bladbiller (Chrysomelidae).

Utseende
--------

Ganske små, brede, halvmatte, gule og rødbrunlige (i alle fall på døde eksemplarer) skjoldbiller. Oversiden er noe kjegleformet tilspisset. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval, bredest noe bak dekkvingenes rot. Pronotum er rundet, dekkvingenes "skuldre" noe rundet framskytende. Oversiden er svært grovt og ujevnt punktert.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Slekten er utbredt i Brasil og Paraguay.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Crambelea*** Spaeth, 1913
							+ *Crambelea illudens* (Boheman, 1854)
							+ *Crambelea minuta* Borowiec, 2009

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Crambelea* på ITIS

Eksterne lenker
---------------

* (en) *Crambelea* i Encyclopedia of Life Rediger på Wikidata

* (en) *Crambelea* i Global Biodiversity Information Facility Rediger på Wikidata

* (en) *Crambelea* hos ITIS Rediger på Wikidata

* *Crambelea* – detaljert informasjon på Wikispecies Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons
***Miami Animal Police*** er en dokusåpe som gikk på Animal Planet fra 2004 til 2010. Serien fulgte en spesialgruppe i Miami-politiet som etterforsket dyremishandling. Gruppen bestod av 20 offiserer, fem sivile dyremishandlingsetterforskere, seks kontorpersonale fra Miami-Dade Police Department samt en pitbull-etterforsker. Serien var lagt til Miami, Florida og det omkringliggende Miami-Dade County, et område på mer enn 56 000 kvadratkilometer hvor medlemmer av Miami-Dade Police Departments *Animal Services Unit* utførte sin tjenester.

Programmet viste også arbeidet til de forskjellige selskapene som fjernet ville dyr fra steder hvor de ikke skulle befinne seg.

Kevin Hefner var regissør for programserien som var nummer fire blant Animal Planets mest sette serier[] og del av den rullerende serien «Animal Planet Heroes» som inkluderer *Animal Precinct*, *Animal Cops Detroit*, *Animal Cops Houston*, *Animal Cops San Francisco* og *Animal Planet Heroes: Phoenix*.

Referanser
----------

Eksterne lenker
---------------

* Offisielt nettsted Rediger på Wikidata
* (en) *Miami Animal Police* på Internet Movie Database Rediger på Wikidata

* (en) *Miami Animal Police* på The Movie Database – TV Rediger på Wikidata
**Studenthuset Meieriet** åpnet dørene for første gang i november 1998 og er drevet av Studentsamfunnet i Sogndal. Studentene i Sogndal hadde lenge etterlyst et sted der det var plass nok til studentaktiviteter og konserter. Før Meieriet var studentenes samlingsted Gamlekroa, som ikke hadde kapasitet til å huse så mange studenter. Med det nye studenhustet på plass begynte en ny epoke for Studentsamfunnet og ikke minst kulturlivet i Sogndal. Meieriet blir av mange betraktet som den viktigste bidragsyteren til den rytmiske scene i Sogn og Fjordane, med ca. 30 konserter i året (2005). De fleste store norske artister har gjestet Sogndal nettopp fordi det med et bra studentmiljø, og en profesjonell scene lar seg gjøre å trekke aktuelle og populære artister til bygda.

Meieriet tok sitt navn fra byggets bruk i gamle dager, da det faktisk *var* et Meieri. Sogndal Meieri ble først oppført i 1914, men kraftig ombygd i 1955 og har stort sett hatt samme utforming utvendig siden den tid.

Eksterne lenker
---------------

* Studentsamfunnet i Sogndal – Studenthuset Meieriet
«Anda» har flere betydninger.

**Anda** er et område i Gloppen kommune i Nordfjord. I området ligger ferjeleiet mellom Anda og Lote, et sentralt knutepunkt der Europavei 39 krysser Nordfjorden. Sandane lufthamn ligger mot øst.

Ferjekaia ble åpnet med ombygget og omreguleres ferjetilløp fra nordvest i 2012. Tidligere var tilløpet fra øst.

Området ligger på gården Hjelmeset, som nå er delt i tre aktive bruk, og et mindre nedlagt bruk nord for flyplassen. Bruket nærmest ferjekaia er barndomshjemmet til verdensmester i langrenn, Odd-Bjørn Hjelmeset.

På Anda er en gravrøys uten funn datert til bronsealder.

Etymologi
---------

Navnet «Anda» har ukjent opphav. Det kan komme av at områdets profil, best sett fra sørsiden av Gloppefjorden. Området har form som minner om ei and, der hals, hode er området ved ferjekaia og nebbet mot fyret lengst i vest. Med litt velvilje synes dette også på bilder tatt fra nordvest (se bildet i artikkel). Kroppen er en skogkledd ås tilhørende gårdene på Hjelmeset.

Navnet kan også komme av «amd» eller «ama» av gni/skure, slik lignende navn er forklart i Nord-Norge.

Anda har gitt navn til gården Andenes (Gloppen) som trolig er en av de eldste i Gloppen og eldre enn Hjelmeset. Andenes er nevnt i skriftlig første gang i 1303.

Heksebrenning
-------------

Heksemonumentet ved ferjekaia  Foto: C. Hill, 2007 Kunstner: Stig Eikaas

Gamle historier tilsier at Anda var brukt som område for heksebrenning. Det er plassert et heksemonument i området til minne om de kvinnene som ble brent her. Heksemonumentet er laget av billedkunstneren Stig Eikaas.

Referanser
----------

1. 1 2 3 4  *Soga om Gloppen og Breim*. Sandane: Banken. 1992. ISBN 8299272009.
Mei fylke innen byprefekturet Meizhou
**Mei** (kinesisk: 梅县; pinyin: *Méi Xiàn*) er et fylke i byprefekturet Meizhou i provinsen Guangdong i Folkerepublikken Kina. I 1999 hadde det 598 792 innbyggere.

Fylket omfattet tidligere også det som nå er bydistriktet Meijiang, som på kartet til høyre er det område som nesten fullstendig omkranses av det moderne Mei. I fylket ligger blant annet Jiayinguniversitetet.

Samferdsel
----------

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

* (en) Meixian District – kategori av bilder, video eller lyd på Commons Rediger på Wikidata
* Ye Jianying guju[*død lenke*]
* 叶剑英纪念园 Ye Jianying jinianyuan
**Aleksander Dmitrijevitsj Lanskoj**, kalt **Sasjenka**, (født 8. mars 1758 i Smolensk, død 25. juni 1784 i Tsarskoje Selo) var en av Katarina den stores elskere.

Lanskoj ble Potemkins adjutant i 1779, og ble presentert for Katarina av Grigorij Potemkin i 1780. Etter å ha blitt vurdert av Anna Protasova ble han siden generaladjutant og keiserinnens elsker.

Lanskoj ble beskrevet som harmonisk og oppriktig forelsket i Katarina, og deres relasjon skal ha vært gjensidig lykkelig og harmonisk. Han blandet seg ikke inn i politikk, bad ikke om gaver, tok ikke i mot bestikkelser og var heller ikke sjalu. Han deltok gjerne i hennes kulturelle interesser. I 1782 samarbeidet han (skjønt uten fremgang) med Potemkin for å få fjernet Grigorij Orlov fra hoffet.

Som den eneste av favorittene tok hans familie avstand fra ham på grunn av hans stilling.

Han døde av difteri i juni 1784. Ryktene gikk da om at han hadde dødd av svekket helse på grunn av for mye potensmiddel.

Referanser
----------

Litteratur
----------

* Marie Tetzlaff: *Katarina den Stora* (1997)
* Henri Troyat: *Catherine II*

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** SUDOC **·** NKC
 |
Andalusittkrystall
**Andalusitt**, aluminiumsilikatmineral med den kjemiske sammensetningen Al2SiO5. Andalusitt forekommer i flere ulika farger (blant annet brun, grønn, rosa, lilla og rød); hardhet 6½–7½; spaltning 3; brytningsindeks 1,641–1,648; relativ densitet 3,13–3,17; pleokroisme rød-grønn; strek hvit; ortorombisk krystallsystem.

Andalusitt forekommer rikelig i metamorfe bergarter som dannes under relativt høyt trykk og eller høy temperatur. Mineralet kyanitt og sillimanitt har samme kjemiske sammensetning som andalusitt, men en annen krystallstruktur. Disse tre mineraler dannes under ulike trykk- og temperaturforhold og forekommer derfor sjelden sammen. Andalusitt med korsformede inneslutninger av kull eller leire kalles chiastolitt.

Transparent andalusitt kan dannes i pegmatitter og regnes som edelsten. De forekommer blant annet i Brasil og på Sri Lanka.

Andalusitt har fått navn etter Andalucía der den først innrapportertes i 1789. Andalusitt anvendes blant annet til porselen.

Se også
-------

* Fibrolitt
* Liste over mineraler

Eksterne lenker
---------------

* (en) Andalusite – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND
 |
**Os ID** er en norsk produsent av husdyrmerker og bjeller for husdyr med hovedkontor i Os i Østerdalen. Bedriften ble startet av gründeren Karstein Horten i 1936, da han begynte å lage øremerker til husdyr ved å hamre ut merkene fra håndtak til melkespann.

Rørosku med øremerker fra Os ID
Merkene produseres nå i plast, hvor teksten blir laserpreget og merkene sveiset sammen med ultralyd. I 2010 ble det preget 20 millioner merkesider og omsetningen var NOK 64 millioner, hvor 45% gikk til eksport. Bedriften sysselsatte i 2010 totalt 50 personer, hvorav 41 på Os, 8 i Sverige og en i Polen.
 Bedriften eies med 70% av det internasjonale konsernet Allflex Europe og med de resterende 30% fordelt på to av gründerens barnebarn.

I 2009 fikk bedriften godkjent en ny type elektroniske øremerker for gris og storfe som også kan erstatte transpodere som henger rundt halsen på dyra og brukes i automatiske foringssystemer.

Referanser
----------

1. ↑  Mali Hagen Røe (12. mars 2011). «75 år med husdyrmerke». *Østlendingen* **(norsk)**: 16 og 17. [*død lenke*]
2. ↑  Mali Hagen Røe (8. mars 2008). «Fransk oppkjøp av Os Husdyrmerkefabrikk». *Østlendingen* **(norsk)**.
3. ↑  Jogeir M. Agjeld (29. oktober 2010). «Farvel, klump om halsen». *Bedre gardsdrift* **(norsk)**. [*død lenke*]

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Hagesanger** (*Sylvia borin*) tilhører sangerfamilien.

Hagesangeren er 13-15 cm i lengde, og har et vingespenn på 21 til 24 cm. Den veier mellom 16 og 22 gram. Oversiden er olivenbrun, undersiden er lysebrun, og beina er grå. Den har en diffus lys øyering rundt det mørke øyet. Hannen og hunnen har samme fargedrakt. En hagesanger kan bli opptil ti år gammel.

Den er en sommergjest i stort sett hele Europa, overvintrer i tropiske strøk i Afrika. I Norge er den en sommergjest stort sett over hele landet, men svært sjelden i Finnmark.

Hagesangeren er en insekteter, men kan også forsyne seg med bær på høsten.

Hagesangeren er kjønnsmoden etter ett år. Den bygger redet sitt godt gjemt inne i busker. Det skålformede redet er laget av gress, røtter, hår og løv. Hunnen legger 4-5 brunflekkete hvite egg, og ruger i 11 til 12 dager. Ungfuglene blir i reiret i 10 til 12 dager. Det er anslått omtrent tolv millioner hekkende par i Europa.

Eksterne lenker
---------------

* (en) *hagesanger* – oversikt og omtale av artene i WORMS-databasen Rediger på Wikidata

* (en) *hagesanger* i Global Biodiversity Information Facility Rediger på Wikidata

* (no) *hagesanger* hos Artsdatabanken Rediger på Wikidata

* (sv) *hagesanger* hos Dyntaxa Rediger på Wikidata

* (en) *hagesanger* hos Fauna Europaea Rediger på Wikidata

* (en) *hagesanger* hos Fossilworks Rediger på Wikidata

* (en) *hagesanger* hos ITIS Rediger på Wikidata

* (en) *hagesanger* hos NCBI Rediger på Wikidata

* (en) *Kategori:Sylvia borin* – bilder, video eller lyd på Wikimedia Commons Rediger på Wikidata

* (en) *Sylvia borin* – galleri av bilder, video eller lyd på Wikimedia Commons Rediger på Wikidata

* *Sylvia borin* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
**Jean Davoust** M.E.P. (født 5. oktober 1728 i Mayenne i Frankrike, død 17. august 1789 i Kesui i Annam) var en fransk katolsk misjonsbiskop i Indokina, tilhørende Det parisiske ytremisjonsselskap.

Liv og virke
------------

### Bakgrunn

Han begynte studiene ved presteseminaret Saint-Sulpice i Paris før han gikk inn i Det parisiske ytremisjonsselskap.

### Prest

Ordinert til prest den 22. september 1753, og reiste en måned etter til Vestre Tonkin. Der lærte han seg det annamesiske språk. Han ble sendt på et oppdrag til Roma i 1759, deretter til Paris i 1763.

### Apostolisk vikar, titulærbiskop

Han returnerte til Roma i 1771, og ble utnevnt til titulærbiskop av *Ceram* og til koadjutor for biskopen ansvarlig for Vestre Tonkin. Han ble bispeviet den 6. oktober 1771 av kardinal Ferdinando Maria de Rossi; medkonsekrerende var erkebiskop Francesco Carafa della Spina di Traetto og Francesco Saverio de Zelada. Hans innsettelse i embedet var komplisert på grunn av konflikter knyttet til den interne organisering av misjonene. 

Den 18. jul 1780 ble han apostolisk vikar av Vestre Tonkin (*Tonkino Occidentale*). Han ble tilbakekalt ved brev av 1781. Han gikk definitivt om bord i Lorient i 1782 for å seile til Indokina og utøve sitt embede der.

Han døde den 17. august 1789, etter å ha styrt misjonen i syv år. Han er gravlagt i kirken i Kedam.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Kardinal Flavio Chigi den eldre (1631–1693) \*1686
* Kardinal Giovanni Antonio Guadagni, O.C.D. (1674–1759) \*1724
* Kardinal Ferdinando Maria de Rossi (1696–1775) \*1739
* Biskop *Jean Davoust* M.E.P. (1728–1789) \*1771

Referanser
----------

1. 1 2   Autorités BnF, BNF-ID 16208095s[Hentet fra Wikidata]
2. ↑  davo, lest 9. desember 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** ISNI **·** BNF **·** BNF (data)
 |